b'\n_START_ARTICLE_\nLiiba laaba\n_START_SECTION_\nSinglet\n_START_PARAGRAPH_\nAlbumilta julkaistiin nelj\xc3\xa4 single\xc3\xa4, Pokka, Miksi h\xc3\xa4nkin on t\xc3\xa4\xc3\xa4ll\xc3\xa4, Selk\xc3\xa4 selk\xc3\xa4\xc3\xa4 vasten ja viimeisen\xc3\xa4 Liiba laaba.\n_START_SECTION_\nPokka\n_START_PARAGRAPH_\nAlbumin ensimm\xc3\xa4inen single "Pokka" soitettiin ensimm\xc3\xa4ist\xc3\xa4 kertaa YleX:n aamul\xc3\xa4hetyksess\xc3\xa4 helmikuussa vuonna 2007. "Pokka" -kappaleelle on tehty my\xc3\xb6s musiikkivideo. Videolla esiintyy nelj\xc3\xa4 erilaisiin vaatteisiin pukeutunutta Irinaa. Erikoisefektien avulla kaikki nelj\xc3\xa4 Irinaa ovat videolla yht\xc3\xa4 aikaa._NEWLINE_Videosta on kaksi eri versiota. Toinen on alkuper\xc3\xa4inen ja toinen on The Voice-tv-kanavan oma versio. The Voicen versio oli alun perin osa huhtikuussa 2007 p\xc3\xa4\xc3\xa4ttynytt\xc3\xa4 kilpailua, jossa piti tiet\xc3\xa4\xc3\xa4 kenen nelj\xc3\xa4st\xc3\xa4 Irinasta "pokka" pett\xc3\xa4\xc3\xa4 videon lopussa.\n_START_SECTION_\nMiksi h\xc3\xa4nkin on t\xc3\xa4\xc3\xa4ll\xc3\xa4\n_START_PARAGRAPH_\nAlbumin toisena singlen\xc3\xa4 julkaistiin kappale "Miksi h\xc3\xa4nkin on t\xc3\xa4\xc3\xa4ll\xc3\xa4" 4. kes\xc3\xa4kuuta 2007. Kappaleelle on my\xc3\xb6s musiikkivideo, joka n\xc3\xa4ytettiin ensimm\xc3\xa4ist\xc3\xa4 kertaa YLE Extra-kanavan Musiikki-tv ohjelmassa. Kappaleen videon aiheena on Irinan p\xc3\xa4iv\xc3\xa4, ja se on kuvattu kaitafilmikameralla. Videolla on my\xc3\xb6s vanhoja kaitafilmip\xc3\xa4tki\xc3\xa4 Irinan enon arkistoista.\n_START_SECTION_\nSelk\xc3\xa4 selk\xc3\xa4\xc3\xa4 vasten\n_START_PARAGRAPH_\nIrinan Liiba laaba levyn kolmas single on "Selk\xc3\xa4 selk\xc3\xa4\xc3\xa4 vasten". Se on paljon rauhallisempi, kuin kaksi edellist\xc3\xa4 single\xc3\xa4.\n_START_SECTION_\nLiiba laaba\n_START_PARAGRAPH_\nAlbumin viimeisen\xc3\xa4, eli nelj\xc3\xa4nten\xc3\xa4 singlen\xc3\xa4 julkaistaan albumin nimikappale "Liiba laaba". Single oli 26. maaliskuuta 2008 alkaen ladattavissa viikon ajan Nokian musiikkikaupasta ilmaiseksi. Singlell\xc3\xa4 on mukana silloin ennen julkaisematon kappale "Pid\xc3\xa4 kii".'